
Wi 
Um?” a 


Kusganong iasdang 
ang pakigbisog alang 
sa umento sa suhulan 


isaka ngadto sa 7.7% ang implasyon sa bulan sa Oktubre (pinakataas 

gikan 2008), atubangan sa walay hunong nga pagsaka sa presyo sa 

lana, pagkaon, pabalay, tambal, edukasyon ug uban pang batakang 
panginahanglan. Labaw nga mikaylap ang grabeng kapit-os ug pag-antus sa 
katawhan ug makanunayong mihagba ang ang-ang sa ilang panginabuhi. Labaw 
pang migrabe ang pag-antus sa minilyong katawhan tungod sa sunud-sunod 
nga malukpanong pagbaha nga miguba sa ilang mga balay ug panginabuhian. 


Nagpabungolbungol ug nagpa- 
butabuta ang rehimeng US-Marcos 
II sa mga yangungo sa masang ka- 
bus. Nagdumili kini sa pagtubag sa 
gipangayo nga hinanaling mga la- 
kang aron mahaw-as ang bagang 
duut sa katawhan nga naglunang sa 
kalisud. Padayon pa hinuong gipa- 
tuman ni Marcos Jr ang mga palisi- 
yang neoliberal nga pipila ka deka- 
da na nga mipiang sa lokal nga eko- 
nomiya ug nagresulta sa labaw 
pang pag-antus sa mga mamumuo 
ug tibuok katawhan. 

Padayon nga ginapatuman ni 
Marcos Jr ang palisiya sa baratong 


kusog-pamuo ug uban pang mga la- 
kang aron agnihon ang langyawng 
kapitalistang negosyante isip 
sentral nga palisiya sa ekonomiya 
sa iyang gubyerno. Labaw pang 
mograbe ang krisis sa ekonomiya ug 
panginabuhian sa katawhan atuba- 
ngan sa nagpadayon nga pag-us-us 
sa bili sa piso kontra dolyar, paspas 
nga pagdaku sa utang sa gubyerno, 
korapsyon ug pag-usik-usik sa pon- 

do sa katawhan sa militar ug pulis. 
Dili na makab-ot sa yanong ka- 
tawhan ang P1,100 kada adlaw nga 
minimum nga kinahanglan sa usa ka 

Sundalong gwardya 
sa minahan, 
giambus sa Abra 


GIAMBUS SA BAGONG Hukbong 
Bayan (BHB)-Abra ang mga 
sundalo sa 24th IB sa Mount 
Basiwag, Barangay Gacab, Ma- 
libcong niadtong Oktubre 27. 
Duha ka tropa ang napatay 
samtang usa ang nasamdan. 

Ang ambus pagsilot sa BHB 
batok sa maong yunit tungod sa 
pasistang atake sa katawhan ug 
pagsumpo sa ilang pagbatok sa 
lapad nga operasyon sa mina sa 
Abra ug Apayao. Nagsilbi kining 
gwardya sa operasyon sa dag- 
kung kumpanya sa mina. 

Pagalangkuban sa malukpa- 
nong mina ang yutang kabilin sa 
mga lumad sa mga lungsod sa 
Malibcong, Lacub, Tineg, Licuan- 
Baay, ug ang mga utlanan sa Ab- 
ra sa Apayao ug Kalinga. Lakip 
dinhi ang pipila ka bahin sa Gran 
Cordillera Mountain Range. 

Kadungan sa planong pag- 
mina sa prubinsya ang focused 
military operation nga ginaga- 
mit aron sumpuon ug bungka- 
gon ang panaghiusa sa mga lu- 
mad batok sa magun-ubong mi- 
nahan. 

“Walay laing madawdaw 
ang katawhan sa large-scale 
nga mina ug militarisasyon kun- 
dili ang nagkagrabeng pagpa- 
ngilog sa ilang yutang kabilin," 
matud sa BHB-Abra. 

Gawas sa armadong aksyon 
niadtong Oktubre 27, gitaho usab 
sa BHB-Abra ang mga taktikal 
nga opensiba nga gilunsad niad- 
tong Hunyo 30, Hulyo 9 ug Agos- 
to 18 sa Abra ug Apayao. Lima ka 
pasistang berdugo ang napatay 
sa maong mga armadong aksyon. 


lima-katawong pamilya (gitawag og 
"family living wage" o FLW) aron 
tubagon ang ilang inadlaw-adlaw 
nga panginahanglan. Halos katunga 
lamang niini ang P570/adlaw nga 
minimum nga suhulan sa mga ma- 
mumuo sa National Capital Region 
(pinataas sa tibuok nasud). Dakung 
ihap sa mga mamumuo ang nagada- 
wat og mas ubos pa sa gitakdang 
minimum nga suhulan. 

Dili na makasugakod ang pangi- 
nabuhian sa mayorya sa masang 
anakpawis. Atubangan sa paspas 
nga pag-us-us sa panginabuhian, la- 
baw nga mikusog ang makatarunga- 
nong singgit sa hut-ong mamumuo 
ug katawhang Pilipino alang sa hina- 
nali nga umento sa suhulan ug swel- 
do. Sa lain-laing ang-ang ug natad 
sa pagsukol, ginaduso sa mga ma- 
mumuo ang pangayo nga patas-an 
ang ilang suhulan isip hinanaling la- 
kang para makasugakod ang ilang 
mga pamilya taliwala sa grabeng kri- 
sis sa ekonomiya ug panginabuhian. 

Ang pakigbisog alang sa mas 
taas nga suhulan ang tataw nga eko- 
nomikanhong pakigbisog sa tibuok 
hut-ong mamumuo. Mas nahimo ki- 
ning mahinungdanon atubangan sa 
paspas nga pag-us-us sa panginabu- 
hian sa masang kabus ug tibuok ka- 
tawhan. Kinahanglan nila kining kus- 
ganon ug militanteng iasdang atuba- 

Ang Ang Bayan ginapagawas sa 
pinulongang Pilipino, Bisaya, Iloco, 
Hiligaynon, Waray, Ingles ug 
Espanyol. Nagadawat ang Ang Bayan 
og mga kontribusyon sa porma sa 
mga artikulo ug balita. Ginaawhag 
usab ang mga tigbasa nga 
magpadangat og mga puna ug 
rekomendasyon sa pagpalambo sa 


atong mantalaan. 


Ang Ang Bayan ginamantala duha ka hugna matag bulan 
sa Komite Sentral sa Partido Komunista ng Pilipinas 

ngan sa pagbalibad sa kontra-ma- 
mumuong rehimeng US-Marcos II 
nga paminawon ang ilang mga pa- 
ngayo. Labaw nga kinahanglan ang 
kaisog ug kalig-on nga makigbisog 
atubangan sa armadong pagpanum- 
po sa mga unyon ug organisasyon sa 
mga mamumuo ug masang naghago. 
Para iduso ang pakigbisog alang 
sa umento sa suhulan, kinahanglang 
palapdon ug pakusgon ang kalihu- 
kang unyon, ug iasdang ang lain-laing 
porma sa hiniusang protesta ug kali- 
hukang welga sa mga mamumuo. Un- 
samang makab-ot sa pakigbisog 
alang sa umento sa suhulan, ingon- 
man ang pagbatok sa kontraktwalisa- 
syon ug pagpamaayo sa kundisyon sa 
mga pabrika, nakasandig sa aktwal 
nga gikusgon, kapasidad, gilapdon, 
kalagsik ug organisasyon sa kalihu- 
kang unyon sa kinatibuk-an, ug sa 
militanteng unyonismo sa partikular. 
Tungod sa walay puas nga ata- 
ke sa mga unyon sa milabayng tulo 
ka dekada, gamay kaayo ang ihap 
karon sa mga unyon (anaa lamang 
sa 6% sa mga empresang adunay di- 
li moubos sa 20 ka mamumuo niad- 
tong 2020). Kinahanglang ihimugso 
ang usa ka kalihukan alang sa ma- 
lukpanong pagtukod og mga unyon 
sa pinakadaku ug pinakadaghang 
ihap sa pabrika ug empresa. Kina- 
hanglang pakusgon kini isip mga 

sentro sa militanteng pagprotesta 
sa mga mamumuo. 

Sa umalabot nga mga semana 
ug bulan, kinahanglang abton ug pu- 
kawon ang minilyong mamumuo pi- 
naagi sa usa ka lapad nga kampan- 
yang propaganda ug edukasyon sa 
mga pabrika ug komunidad, lakip na 
sa mga upisina ug eskwelahan, aron 
ipatin-aw ang kahusto, kamata- 
runganon ug kahinanali sa pagpa- 
taas sa suhulan ug sweldo atuba- 
ngan sa krisis sa ekonomiya ug pa- 
nginabuhian, ug ibutyag ang dunot 
ug hiwi nga rason ni Marcos ug sa 
iyang mga upisyal. Kinahanglang ko- 
lektibong ipakita sa mga mamumuo 
ug masang kabus ang ilang mga mu- 
lo pinaagi sa lain-laing porma ug gi- 
dak-on sa mga lihok-protesta sa 
mga pabrika ug kadalanan. 

Kinahanglan usab nga paning- 
kamutang tapukon ang pinakalapad 
nga han-ay sa organisadong mamu- 
muo para tukuron ang panaghiusa 
aron itukmod ang reaksyunaryong 
estado nga tubagon ang makataru- 
nganong pangayo alang sa pangki- 
natibuk-ang umento sa suhulan, 
nasudnong minimum nga suhulan, 
ug pagbasura sa kontra-mamumu- 
ong mga balaod nga RA 6727 nga 
nagtukod sa masiaksiakong sistema 
sa "wage regionalization," ug RA 
6715 (o Herrera Law) nga nagha- 
tag-dalan sa sistema sa kontrak- 
twalisasyon sa trabaho. 

Walay-hunong ang pag-us-us sa 
ekonomiya sa nasud tungod sa pa- 
dayon nga pagpatuman sa mga pali- 
siyang neoliberal nga samot pang 
mipiang sa lokal nga ekonomiya ug 
grabe pang nagpaantus sa mga ma- 
mumuo ug sa tibuok katawhan. Du- 
gay nang gipalungtad sa mga kapi- 
talista ang palisiya sa baratong ku- 
sog-pamuo, bangis nga kundisyon sa 
trabaho sa mga pabrika ug pagpa- 
ngulipon sa hut-ong mamumuo nga 
nagyatak sa mga katungod sa pa- 
muo. Labing tataw kini sa mga 
engklabo sa pamuo kung asa, luyo sa 
retorikang "kalamboan," nag-ilaid 
ang mga mamumuo sa pinakabangis 
nga porma sa pagpahimulos, ug gi- 
nahikot ang nasud sa atrasadong 

kahimtang, sa kaayuhan sa mga higan- 
teng langyawng kumpanya. 

Taliwala sa nagkagrabeng krisis sa 
ekonomiya, kinahanglan usab nga tuku- 
ron ang pinakalapad nga panaghiusa sa 
masang anakpawis ug mga demokrati- 
kong hut-ong aron ipanghingusog ang 
pangayo alang sa trabaho, pagbasura 
sa mga pabug-at nga buhis, pagkontrol 
sa presyo sa mga palaliton, pagdepensa 
sa katungod sa pabalay, pagbatok sa 
mga magun-ubong mga proyekto, pag- 
duso sa pagpalapad sa katilingbanong 
serbisyo ug uban pang mga lakang para 
sa kaayuhan sa katawhan. 

Niini nga mga pakigbisog, ang la- 
pad nga kalihukan ug pagsukol sa mga 
mamumuo sa pabrika ug kadalanan 
alang sa umento sa suhulan ang pina- 
kaimportante. Sa ingon niining paagi, 
mahimo sa hut-ong mamumuo nga 
mangulo sa mga ekonomikanhong pa- 
kigbisog sa katawhan. 

Ang pakigbisog alang sa umento sa 
suhulan dili makuha sa usa lang ka pa- 
milok. Kung balik-lantawon ang kasay- 
sayan, maamguhan ang kamahinungda- 
non sa nagkadakung protesta sa mga 
mamumuo ug katawhan. Sa pikas bahin, 
ang pagpukan sa mga unyon ug pagpi- 
ang sa mga pakigbisog sa mamumuo 
ang nahimong nag-unang hinungdan 
kung paunsa gilansang ang suhulan ug 
dili na makasugakod sa pagsaka sa gas- 


to ug tinuod nga bili sa kusog-pamuo. 

Kadaghanan sa kasamtangang he- 
nerasyon sa mga mamumuo wala pa 
nakasinati sa lapad nga welga ug pro- 
testa sa kadalanan nga susama niad- 
tong dekada 1980. Kinahanglang ta- 
bangan silang magtuon-balik sa ka- 
saysayan ug isilsil sa ilang alimpata- 
kan ang pag-ila sa ilang kusog nga na- 
kasandig sa ilang mga unyon ug hiniu- 
sang protesta. 

Kinahanglang gamiton ang maong 
malukpanong kampanya aron pakusgon 
ang pagsukol sa pasistang pagpanum- 
po ug iduso ang katungod sa pag-un- 
yon ug gawasnong pagpadayag. Ang 
pakigbisog alang sa umento sa suhulan 
kinahanglang hugot nga isumpay sa 
pagsukol sa palisiya sa baratong ku- 
sog-pamuo ug uban pang mga palisi- 
yang dikta sa imperyalismo nga nag- 
palisudlisud sa katawhan. Ingonman, 
kinahanglang idugtong sa mga mamu- 
muo ang ilang pakigbisog sa mga an- 
tipyudal ug antipasistang pakigbisog sa 
kabanikanhan. 

Kinahanglang kusganong i-abante 
ang kahimatngon sa masang mamu- 
muo aron hingpit nga masabtan ang 
kapitalistang pagpahimulos gawas sa 
ubos nga suhulan, ingonman, sa ko- 
neksyon sa kalihukang mamumuo sa 
kalihukan aron kab-oton ang nasud- 
nong kagawasan ug tinuod nga de- 
mokrasya. [AB] 


Isnayp, operasyong haras sa BHB-Negros 


ARON IG-ON ANG pinakalunod-patay nga yunit sa militar ug pulis, magkasunod 
nga taktikal nga opensiba ang gilunsad sa mga yunit sa Bagong Hukbong Bayan 
(BHB) sa isla sa Negros sa milabayng duha ka semana. 

Gipabuthan sa BHB-Central Negros ang istasyon sa pulis sa Sityo Parkingan, 
Trinidad, Guihulngan City niadtong Nobyembre 1. Duha ka pulis ang nasamdan. 

Sa susamang adlaw, giisnayp sa mga Pulang manggugubat ang detatsment sa 
militar sa Barangay Budlasan, Canlaon City. Giisnayp usab sa BHB ang maong de- 
tatsment niadtong Oktubre 30. Usa ka sundalo ang napatay ug usa ang nasamdan 


sa mga opensiba. 


Lima usab ka sundalo sa 62nd IB ang napatay sa engkwentro sa BHB-Central 
Negros sa Sityo Ilijan Gamay, Barangay Planas, Guihulngan City niadtong Oktubre 
29, alas-3 sa hapon. Nasundan kini sa lain pang engkwentro sa Sityo Ilijan, Bara- 
ngay Buenavista, alas-9 sa gabii kung asa napatay si Michael Asuncion (Ka Rey- 


mund), Pulang manggugubat sa yunit. 


Niadtong Oktubre 20, naglunsad og operasyong haras ang BHB-Southwest 
Negros batok sa detatsment sa militar sa Pinggot, Ilog, Negros Occidental. Matud 
sa mga yunit sa BHB, tubag ang maong mga armadong aksyon sa nagpadayon nga 
paglapas sa AFP ug PNP sa tawhanong katungod sa katawhan sa isla. 

Doktor, dili pulis. Nagpro- 
testa ang mga mamumuong 
panglawas niadtong Oktub- 
re 23 batok sa pagtuboy sa 
kanhing hepe sa pulis nga si 
Camilo Cascolan isip un- 
dersecretary sa Department 
of Health (DOH). Gitawag 
nila kining direktang milita- 
risasyon sa serbisyong 
panglawas. 


NCIP, bungkagon! Midag- 
sa sa upisina sa National 
Commission on Indigenous 
Peoples (NCIP) sa Quezon 
City niadtong Oktubre 29 
ang lain-laing grupo sa na- 
sudnong minorya kadungan 
sa ika-25 nga tuig sa pagba- 
laod sa Indigenous Peoples’ 
Rights Act. Gipanawagan 
nila nga bungkagon na ang 
ahensya nga ginagamit sa 
militar ug dagkung kum- 
panya aron hasion ug pala- 
yason sila sa ilang mga yu- 
tang kabilin. 


Black Friday sa FEU. 
Nagsanina og itum isip pro- 
testa ang mga estudyante sa 
Far Eastern University niad- 
tong Nobyembre 4. Kini 
aron iduso ang pang-akade- 
mikong kagawasan ug ba- 
bagan ang planong pagsipa 
sa unibersidad sa tulo ka es- 
tudyante nga misalmot sa 
aktibidad nga naghandum 
sa kabangis sa balaod mili- 
tar niadtong Setyembre 21. 


Pakighiusa sa pakigbisog 
sa Palestino. Nakighiusa 
ang mga Pilipino sa Canada 
sa internasyunal nga kam- 
panya alang sa pagpabalik 
sa mga Palestino ug pagpa- 
lingkawas sa Palestine 
niadtong Oktubre 29. Nag- 
protesta sila sa Vancouver, 
kauban sa mga grupong Pa- 
lestino ug ilang mga tigsu- 
porta. 


Pakigbisog sa mga unyon, gilunsad 


N aglunsad og mga protesta ug hiniusang aktibidad ang upat ka unyon 
niining milabayng semana aron iasdang ang ilang katungod sa kolekti- 
bong pakignegosasyon ug iduso ang makatarunganong pagpataas sa suhulan. 


Sa Quezon City, nagprotesta ang 
mga mamumuo sa restawran nga 
Kowloon House atol sa ilang tingpa- 
niudto niadtong Nobyembre 3. Gidu- 
so nila ang pagtamod sa kumpanya 
sa kamandoan sa Department of La- 
bor and Employment (DOLE) niadtong 
Mayo nga nagpataas sa minimum nga 
suhulan gikan P537 ngadto sa P570. 
Nanawagan usab sila sa pagpapatu- 
man sa nasudnong minimum nga su- 
hulan nga nakabasi sa makabuhi nga 
suhulan nga P1,119. Nangandam sila 
nga makignegosasyon sa ilang col- 
lective bargaining agreement (CBA) 
ayha mahuman ang tuig. 

Sa parehong adlaw, nagpiket 
ang mga mamumuo sa Technol Eight 
Workers Union atubangan sa Natio- 
nal Conciliation and Mediation 


Board kadungan sa pagdungog sa 
ilang petisyon para sa pagpadayon 
sa nadedlak nilang negosasyon 
alang sa CBA. Anaa na sa 15 ka 
hugna nga pag-inatbangay ang na- 
himo sa planta apan wala pagihapoy 
pag-uswag. Kini tungod sa 
pagmagahi sa kumpanya sa pangayo 
nga dugang-suhulan nga gilansang 
sa P24 kada adlaw. 

Sa pikas bahin, gianunsyo usab 
sa parehong adlaw sa University 
Hotel Workers Union (UHWU) ang 
pagsinabtanay sa maneydsment ug 
sa unyon sa bag-o na usab nga CBA. 
Mahukmanong napakigbisugan sa 
unyon ang pagpataas sa suhulan ug 
dugang benepisyo gikan sa mila- 
bayng CBA. Tungod sa ilang pagsu- 
kol, mokabat na sa P7,000 ang na- 


panghingusog nga dugang sa ilang 
sweldo gikan 2005. Ang UHWU usa 
ka unyon sa mga mamumuo sa 
University Hotel ng University of the 
Philippines sa Diliman, Quezon City. 

Niadtong Oktubre 25, nagpro- 
testa ang mga mamumuong kon- 
traktwal sa TS Tech Trim Philippi- 
nes atubangan sa nasudnong upisi- 
na sa DOLE. Nanawagan sila nga 
ipagawas na sa ahensya ang desi- 
syon aron himuon silang regular sa 
pabrika. Kaniadto pang 2018 gipa- 
boran sa DOLE sa Region 4-A ang 
pangayo sa mga mamumuo nga 
maghimo og kasabutan sa regulari- 
sasyon ang TS Tech ug manpower 
agency nga Yashima Sangyo Philip- 
pines Inc. Reklamo usab nila ang 
mga paglapas sa Yashima sa mga 
balaod sa pamuo sama sa pugos 
nga pagpalangan sa trabaho, kawa- 
lay igong benepisyo ug insentibo ug 
sobra-sobra nga pagpa-obertaym. W 


Protesta, bungkalan ug panaghiusa sa Bulan sa Mag-uuma 


M agkasunod nga protesta ang gilunsad sa mga grupong mag-uuma aron 
dumdumon ang Bulan sa Mag-uuma niadtong Oktubre. Nakighiusa sila 
sa ika-14 nga International Day of Rural Women (Pangkalibutang Adlaw sa 
Kababayen-an sa Kabanikanhan) niadtong Oktubre 15 ug ika-43 nga World 
Food Day (Adlaw sa Pagkaon) niadtong Oktubre 17 nga ginaila usab nga 
"World Hunger Day" (Pangkalibutang Adlaw sa Kagutom). Sa parehong oka- 
syon, miadto sila sa Department of Agriculture (DA) sa Quezon City ug iduso 
ang ilang pangayo alang sa yuta, trabaho ug subsidyo. 


Sa Adlaw sa mga Mag-uuma 
niadtong Oktubre 21, nagmartsa sila 
padulong sa tulay sa Mendiola sa 
Maynila. Naatol ang martsa sa pag- 
dumdum sa ika-50 ka tuig sa Presi- 
dential Decree (PD) 27, ang mini ug 
kontra-mag-uumang balaod sa re- 
porma sa yuta sa diktaduryang 
Marcos. Ang maong kamandoan ang 
nagluwas sa gipaborang mga agalong 
yutaan sa diktadurya, ug nagpahagba 
sa mga mag-uuma sa krisis ug kalisud 
nga ilang ginaantus hangtud karon. 
Misalmot dinhi ang mga mag-uuma 
gikan sa Southern Tagalog, Central 
Luzon, Ilocos ug Cagayan Valley. 

Usa ka adlaw ayha niini, naglun- 


sad og sunud-sunod nga protesta sa 
nasudnong mga upisina sa ahensya 
sa depensa, repormang agraryo, 
environment and natural resources 
ug agrikultura ang kapin usa ka gatos 
nga mag-uuma gikan sa KASAMA-Ti- 
mog Katagalugan. Nakigdayalogo sila 
sa mga upisyal sa DA. Dala nila ang 
panawagang Yuta, Ayuda, Hustisya! 
Gihatagag pagtagad sa ilang mga li- 
der ang kaso sa usa ka mag-uuma ug 
usa ka bata nga gipatay sa berdu- 
gong militar sa Batangas sa takuban 
sa mga pekeng engkwentro. 

Sa Visayas, gisaulog sa Hug- 
pong sa mga Mag-uumang Bol-anon 
(HUMABOL-KMP) ang ika-38 nga 

anibersaryo sa pagkatukod niini, 
kadungan sa pagsaulog sa ika-15 
nga Kongreso sa organisasyon niad- 
tong usang Oktubre 21. 

Niadtong Oktubre 23, gisugdan 
ang bungkalan sa Lupang Tartaria 
sa Barangay Tartaria, Silang, Cavite 
sa pagpasiugda sa Samahang mag- 
uuma ng Tartaria. Panawagan nila 
nga ihunong ang pagpangilog sa 
ilang yuta sa pamilyang Aguinaldo. 

Gisaulog sa mga mag-uuma gi- 
kan sa Katipunan ng mga Lehiti- 
mong Magsasaka at Mamamayan sa 
Lupang Ramos (Kasama-LR) ang 
ika-4 nga anibersaryo sa Pagsam- 
bang Bayan sa Lupang Ramos niad- 
tong Oktubre 24. [as] 

Bangis nga paghari sa militar sa Negros 


M agkasunod nga insidente sa pagpanganyon, iligal nga pagpangutingkay ug 
pagpundo sa sentro sa barangay ang pipila sa grabeng paglapas sa tawha- 
nong katungod nga gihimo sa militar sa Negros niining milabayng mga semana. 


Himamaylan City. Nanguting- 
kay ug nanghadlok sa mga lumulup- 
yo ang mga elemento sa 94th IB sa 
unum ka sityo sa Barangay Bue- 
navista. Alas-4 sa kaadlawon niad- 
tong Oktubre 27, pugos nga gisulod 
ug giransak sa mga sundalo ang ba- 
lay sa magtiayong Sandro ug Racel 
Salcedo sa Sityo Ulo-Tuburan. Kau- 
ban nila ang ilang 5-anyos nga anak. 
Sa parehong lugar niadtong Oktubre 
25, iligal nga gipriso ug gitortyur sa 
94th IB si Welson Anianio. 

Pagpangutingkay ug pagpang- 
hadlok usab ang nasinati sa mga lu- 
mulupyo sa Sityo Lanap ug Asaran 
niadtong Oktubre 20. Pugos usab 
nga gipalayas ang mga lumulupyo 


prisohon kung dili mosunod sa man- 
do sa militar. Dili moubos sa 50 ka 
pamilya ang mibakwit padulong sa 
Sityo Cantupa ug Tigbao. 
Guihulngan City. Dose ka hugna 
nga gikanyon sa AFP ang Mount Can- 
sanda sa utlanan sa Barangay Mag- 
saysay ug Balugo niadtong Oktubre 
31 sa gabii. Nahagsa duul sa mga ko- 
munidad ug umahan ang bala sa kan- 
yon mao nang napugos pagbakwit 
ang mga lumulupyo sa tungang gabii. 
Giistraping sa tropa sa 62nd IB 
ang balay sa pamilya Aliyacyac sa 
Sityo Pangi, Barangay Magsaysay 
niadtong Oktubre 30. Dugang niiini, 
gikontrol sa militar ang paggawas- 
sulod sa mga lumulupyo sa mga ba- 


Villegas gikan Oktubre 29 hangtud 
31 nga nakaapekto sa panginabuhi- 
an sa mga lumulupyo. 

Gikan Oktubre 22, kapin usa ka 
semanang nag-operasyon ang giu- 
sang yunit sa 62nd IB, 33rd DRCoy 
ug Scout Ranger sa mga barangay sa 
Basak, Bulado, Binubuhan, Tacpao ug 
Humay-humay. Pugos nilang gisulod 
ang mga balay sa mag-uuma, nag- 
pundo sa mga eskwelahan ug simba- 
han, ug gitigum ang mga myembro sa 
4Ps program. Niadtong Oktubre 24, 
giransak sa 10 ka sundalo ang mga 
balay nilang Candro Briones ug lain 
pang duha sa Barangay Bulado. 

Sipalay City. Gipabuthan og 
usa ka M203 ang mag-uumang si 
Alfredo Dantes dihang iyang nasu- 
gatan ang mga sundalo sa 47th IB 
sa Sityo Looc, Camindangan niad- 
tong Oktubre. Human niini, gintero- 


sa Sityo Pisok. Gibaharan sila nga 


rangay sa Buenavista, Planas ug 


ga pa sa mga sundalo si Dantes. W 


Lider--mamumuo, giaresto sa Quezon City 


GIDAKOP UG GIPRISO sa pulis sa gama-gamang kaso si Benja- 
min Cordero, lider sa Labor Sector sa Quezon City Development 
Council, myembro sa Samahan ng Manggagawa sa Quezon City at 
upisyal sa kampanya sa Urban Poor Coordinator Council sa Na- 
tional Capital Region, niadtong Oktubre 25 sa alas-11:40 sa gabii 
sa iyang balay sa Quezon City. Gipasakahan siya og gama-ga- 
mang kasong pakyas nga pagpatay sa Batasan Police Station 6. 
Temporaryong nakagawas si Cordero niadtong Oktubre 27 hu- 
man makapyansa. 

Gawas kang Cordero, ginganlan usab sa giisyung mandamyento 
kaniya silang Dabilo Basilio ug Amor Reyes Acayen, nga parehong 
gikan sa tribung Dumagat. Namatay sa sakit si Amor Acayen kani- 
adto pang Agosto. Naila siyang lider sa mga Dumagat o elder gikan 
sa Sityo Kanlusong, Barangay Puray, Rodriguez, Rizal. 

Pagpanganyon. Tulo ka hugna nga nagpabuto og kanyon ang 
203rd IBde sa Mansalay, Oriental Mindoro niadtong Oktubre 18. 
Gipabuto kini duul sa mga barangay sa Waygan ug Sta. Teresita 
nga nagbunga og kahadlok ug kalisang sa mga residente. Gawas 
niini, nagpundo pa ang mga sundalo sa barangay hall sa Waygan 
ug nagsulting magkampo didto og kapin unum ka bulan. 

Pagpamig-ot. Pugos nga gisulod ug giransak sa mga sundalo sa 
Philippine Army ang balay sa mag-uumang si Kiling Turing sa Sityo 
Pandayan, Barangay Tan-awan, Placer, Masbate niadtong Oktubre 
19. Gikawat sa mga sundalo ang unum ka sako sa humay nga giani ni 
Turing ug gidala sa ilang kampo. Gipagawas sa militar nga suplay 
kuno sa hukbong bayan ang mga humay mao nang gikumpiska. Gika- 
watan usab og humay ang siyam pa ka mag-uuma sa maong lugar. 

Pagpanaw sa lider sa PKP 
sa FSMR, gibangutan 


GIKASUBO PAG-AYO SA Partido Komunis- 
ta ng Pilipinas (PKP) ang pagpanaw ni Em- 
manuel Fernandez (Ka Ampog/Akuy/Brad), 
myembro sa Komite Sentral ug usa sa mga 
rebolusyonaryong lider sa Far South Min- 
danao. Namatay niadtong Oktubre 30 si Ka 
Ampog sa sakit nga dugay na niyang gi- 
hambin. Gidala sa mga medik ang iyang pa- 
tayng lawas sa usa ka payag sa Barangay 
Buenaflores, Senator Ninoy Aquino, Sultan 
Kudarat, para ipasa kini sa iyang pamilya. 

Nahibal-an sa lokal nga pulis ang lo- 
kasyon sa lawas ni Ka Ampog ug gibalita 
kini. Dihadiha dayon kining giadtuan sa 
mga sundalo sa 603rd IBde. Lapas sa mga 
lagda sa gubat, girakrakan sa mga sunda- 
lo ang patayng lawas ni Ka Ampog. Gipa- 
gawas nila nga napatay siya sa usa ka 
engkwentro aron makakuha og ganti. Hu- 
got nga gikundena sa PKP ang pagpana- 
mastamas sa 603rd IBde. 

Naggikan si Ka Ampog sa usa ka pamil- 
ya sa gagmayng agalong yutaan sa Tampa- 
kan, South Cotabato. Bisan pa man, gitaga- 
na niya ang halos tibuok kinabuhi sa pag-a- 
lagad sa masang kabus sa rehiyon. 


Koresponsal 


Nagkakusog ang 


militarisasyon 


sa South Quezon-Bondoc Peninsula 


Way hunong nga kaguliyang ug bangis militar ang halos adlaw-adlawng 
mitugaw sa masang mag-uuma sa lubi sa mga lungsod sa ikatulo ug 


ikaupat nga distrito sa Quezon. Biktima sila sa nagkalain-laing matang sa pag- 
lapas sa tawhanong katungod sa tabon nga "gubat batok sa terorismo.” 


Largadong gibuhian sa 85th IB, 
59th IB, 201st IBde, 2nd ID ubos sa 
South Luzon Command sa Armed 
Forces of the Philippines (AFP) ang 
mga nakapukos nga operasyong mi- 
litar ug Retooled Community Sup- 
port Program (RCSP). Katimba- 
yayong niini ang E-CLIP (Enhanced 
Comprehensive Local Integration 
Program) nga dinaghang "mipasu- 
render" ug miyatak sa tawhanong 
katungod sa mga mag-uuma sa 
Quezon. 

Base sa datos nga nadawat, 
moabot sa 28,292 ang kasong pag- 
lapas sa tawhanong katungod sa 
prubinsya sa pagtapos sa termino ni 
Duterte. Kadaghanan niini natala 
niadtong Pebrero 2021 dihang gi- 
bombahan sa 85th IB ang mga dapit 
sa lungsod sa San Narciso, Bue- 
navista ug Catanauan nga miresulta 
og grabeng kalisang sa katawhan. 

Gikan sa bulan sa Hulyo hang- 
tod Oktubre niining tuiga, subling 
gibulabog ug gipakusgan sa militar 
ang ilahang operasyon sa mga ko- 
munidad nga gikatahapang base sa 
Bagong Hukbong Bayan (BHB). 

Niadtong miaging bulan lang, 

bastos ug hinayop nga gisulod sa 
mga sundalo sa 85th IB ang balay 
sa usa ka lumulupyo aron hadlukon 
siya tungod kay usa kuno siya ka 
tigsuporta sa hukbong bayan. Nasu- 
ko ang maong residente, tungod kay 
matud niya labaw pa sa kriminal ang 
pag-ila kaniya sa mga sundalo. 

Samtang sa laing bahin, gigukod 
ug gisulayang arestuhon sa iyang 
koprasan si Julius Lacaba, usa ka 
mag-uuma sa Barangay Villa Men- 
doza, Gumaca niadtong Oktubre 26. 
Giakusahan si Lacaba isip kumander 
sa BHB ug nagdala-dala og granada 
sa iyang kalubin-an. 


Pagpanghadlok ug pagpamugos 

Sama sa ubang bahin sa nasud, 
pasubli-subli ang pugos nga pagpa- 
surender sa AFP sa mga sibilyan sa 
Quezon. Sa lungsod sa Narciso, 100 
ka mag-uuma ang dungan-dungan 
nga "gipasurender" ug gipapanum- 
pa baylo sa gamayng ayuda ug pag- 
kaon sa Barangay Abuyon niadtong 
Setyembre 22. 

Sa lungsod sa Lopez, "gipasu- 
render" sa ikatulong higayon ang 29 
ka mag-uuma sa Barangay Jongo ug 

San Isidro niadtong Oktubre 1. La- 
kip kanila ang mga mag-uuma nga 
human nang "gipasurender" ug na- 
nihapon kuyog ni Rodrigo Duterte 
sa Malacañang niadtong 2018. Gi- 
parada usab sila isip mga "nagsu- 
render" niadtong Setyembre 2021 
uban ang 66 ka mag-uuma. Pugsa- 
non usab nga gipamyembro sa usa 
ka kapunungan sa mga mag-uuma 
ang 105 ka mag-uuma sa Barangay 
Ilayang Ilog A niadtong Oktubre 
25. Nagsugod ang operasyon mili- 
tar sa maong mga barangay niad- 
tong Setyembre 2021. 

Sa Barangay San Francisco B, 
padayong ginabalay-balay ug gi- 
napatawag ang mga mag-uuma. Sa 
pasiunang pagtala, dili moubos sa 
1,030 ang tanang "gipasurender" 
sa nasangpit nga barangay sukad 
sa tuig 2021. 


Napuno sa kampong militar 

Sa 40 ka kampong militar sa ti- 
buok South Quezon-Bondoc Penin- 
sula, 14 niini ang nahimutang sa 
lungsod sa Lopez. Kini nga mga 
kampo hingpit nga ginasuportahan 
ni Mayor Rachel Ubana nga usa ka 
aktibong ahente sa NTF-Elcac. Gii- 
lang sentro sa mga paglapas sa 
tawhanong katungod ang Lopez sa 
ikaupat nga distrito sa prubinsya. 

Gigamit karon sa 85th IB ang 
Ugnayan Caravan aron direktang 
masulod ang mga komunidad sa 
Quezon. Sa takuban "paghatag og 
serbisyo," daw mga irong gailogay 
ang mga militar nga dinaghang gi- 
naukay ang mga baryo sa mga 
mag-uuma. 

Sukad niadtong bulan sa Agos- 
to, moabat na sa unum ka bara- 
ngay ang naperwisyo sa Ugnayan 
Caravan sa lungsod sa Gumaca, 
Lopez, Catanauan ug San Narciso. 
Niadtong 2021, giila kining hinung- 
dan sa pagkuyanap sa Covid-19 sa 
Barangay San Jose, Macalelon. g 

Koresponsal 


Pagmina og karbon sa San Miguel Corporation, 


ginababagan sa South Cotabato 


K ssamanaang ginaduso sa San Miguel Energy Corporation (SMEC) ang 
pagmina niini og karbon sa Brgy. Ned, Lake Sebu sa prubinsya sa South 
Cotabato. Ginapamugos sa kumpanya ang operasyon human ang kapin usa ka 
dekadang pagkahunong niini tungod sa lig-ong pagbabag sa katawhan ug 
pagbawal sa open-pit mining sa lugar. Naglunsad ang militar og nakapukos 
nga operasyon samtang ginahulga ang mga residenteng supak dinhi aron 


sigurohong magpadayon ang operasyon. 


Ang proyektong karbon 
sa Daguma 

Makit-an sa mga utlanang dapit 
sa mga prubinsya sa South Cotaba- 
to, Sultan Kudarat, ug Sarangani sa 
Daguma Range ang usa sa kinadak- 
ang mina sa karbon sa tibuok nasud. 
May kinatibuk-ang gilapdon kini nga 
36,000 ektarya ug gibana-banang 
moabot og 328 milyong metriko to- 
nelada ang gikuptang reserba. 
Langkub niini ang yutang kabilin sa 
mga Lumad nga T'boli ug Dulangan- 
Manobo ug halapad nga kalasa- 
ngang puy-anan sa Philippine Eagle 
ug mga endemikong hayop ug pana- 
nom. Dakung bahin sa mina anaa sa 
teritoryo sa Ned, usa ka agrikultural 
nga barangay nga may gilapdong 
42,000 ektarya ug populasyong ka- 
pin-kun-kulang sa 19,000. 

Unum ka mga kumpanya ang gi- 
hatagan sa Department of Energy og 
mga konsesyon sa naasoy nga mina. 
Apan ang Daguma Agro Minerals 
Inc., Sultan Energy Philippines Corp., 
at Bonanza Energy Resources Inc. 
lamang ang anaay aprubadong apli- 
kasyon alang sa produksyon ug pag- 


palambo. Niadtong 2010 gipalit sa 
SMEC ang maong mga konsesyon nga 
anaay hiniusang gilapdon nga 17,000 
ektarya. Kalambigit niini, plano usab 
sa SMEC nga magtukod og kaugali- 
ngong planta sa enerhiya sa prubin- 
sya (mine-mouth power plant). 

Napakyas kaniadto ang kumpan- 
ya nga sugdan ang operasyon tungod 
sa kusganong pagbabag sa halapad 
nga masa. Militarisasyon ang tubag 
sa estado sa kaylap nga pagsupak 
nga miresulta sa pagmasaker sa walo 
ka mga Lumad niadtong Disyembre 
3, 2017. Niadtong Disyembre 2018 
gibasura sa Sangguniang Panlalawi- 
gan sa South Cotabato ang permiso 
para sa operasyon sa mina. 

Apan niadtong milabayng tuig, 
gibali sa konseho ang unang desi- 
syon. Rason niini, ang pagmina kuno 
maoy makasulbad sa nagapadayong 
natural nga pagkasunog sa karbon 
nga nagaresulta sa "burning gro- 
und" ug pagtumaw sa mga "tension 
cracks" o mga liki sa yuta. Dugay 
nang problema sa Ned ang kom- 
bustyon tungod sa dautang epekto 
niini sa baga ug panglawas ug pada- 
yong pagkadaut sa mga dalan ug 

pagdahili sa yuta sa pipila ka mga 
komunidad. 

Miani og pagsaway ang maong 
pagbali tungod sa kawalay-pagpa- 
kabana sa mas dakung pang mga 
problema sa katilingban ug ekolo- 
hiya nga bungahon sa pagmina og 
karbon. Mayor nga direktang epek- 
to niini ang dislokasyon sa mga Lu- 
mad ug mag-uuma sa lugar, pagka- 
gun-ob sa kinaiyahan, ug kaylap 
nga kalisud ug kagutom. 


Polusyon ug kadaut 

Matud sa kumpanya, gibana- 
banang anaa sa 180 milyong metri- 
ko tonelada sa karbon ang makuha 
sa ilahang minahan. Moabot usab 
og 100 ektarya ang panugod nilang 
minahon sa unang lima ka tuig sa 
operasyon. 

"Strip mining" ug dili "open- 
pit" ang sistemang gamiton sa pro- 
yekto, mao kini ang palusot sa 
SMEC. Managkalahi man ang tekni- 
ka sa duha, pareho kining "surface 
mining" ug pareho usab kining mo- 
mugna og halapad ug dili-maba- 
wing kadaut sa kinaiyahan ug pa- 
nginabuhian sa katawhan. 

Lignite coal o ang gitawag og 
brown coal nga pinakaubos nga 
klase sa karbon ang pagaminahon 
sa SMEC. Tungod sa huyang nga 
kinaiya sa brown coal, dili kini mo- 
pasa alang sa eksport. Giila usab 
ang brown coal isip pinakahugaw 
nga klase sa karbon tungod sa taas 
kaayong carbon dioxide nga gina- 
buga sa kombustyon bunga sa taas 
nga moisture content (sulud nga 
tubig) ug ubos nga energy density 
(makuhang enerhiya) niini. 

Gawas sa grabeng polusyon sa 
hangin gikabalak-an usab sa mga 
nagasupak ang kontaminasyon sa 
mga katubigan ug pagkadaut sa 
dagaydayan sa tubig gikan sa mga 
suba sa Kabulnan ug Allah. Ang 
Kabulnan nagdagayday padulong 
sa Liguasan Marsh nga usa ka im- 
portanteng kuhaanan og isda. 

Koresponsal 


Makaluluoy nga kinabuhi 
sa mga rubber tapper sa Bukidnon 


O banabana ni Leo, usa ka mag-uuma sa Bukidnon, mokabat og P208 ang 
pinakamininum nga kinahanglan sa iyang pamilya aron makasugakod sa 
gutom. Gamay na gani kaayo (kumapara sa gitakdang P1,119 makabuhi nga 
suhula), kulang gihapon kaayo ang P69-P173 kada adlaw nga kita niya isip 
mananggutay og goma (rubber tapper) sa usa ka plantasyon. Dili kini paigo 
aron buhion ang tulo niyang anak nga nagtungha pa sa elementarya. 


Walay kaugalingong yuta si Leo 
mao nang napugos siya nga magtra- 
baho sa gomahan sa ilang lugar. Si- 
ya ang mananggutay sa 2-ektaryang 
yuta nga adunay 600 ka punuan. 
Kapin 20 ka tuig na siyang nagtra- 
baho dinhi. Kada bulan, mobaligya 
siya og 500 ka kilo sa hilaw nga go- 
ma sa presyong P26 kada kilo. Sa 
P13,000 kita, P5,200 lamang ang 
mahatag kaniya tungod kay 60-40 
ang ilang bahinay sa tag-iya sa yuta. 

Mas pait pa ang kahimtang ni 
Leo kung ting-ulan tungod kay ma- 
sagulan na og tubig ang gisalod nga 
goma ug dili na kini mahalin. Tu- 
ngod niini, halos katunga lamang 
ang iyang mabaligya. Buut pasabot, 
mokita lamang siya 0g P2,600 kada 
bulan o P86.66 kada adlaw. 

Aron mobagtok ang goma, gina- 


butangan kini sa mga tapper og asi- 
do. Si Leo ang mogasto para niini 
tungod kay walay kontribusyon ang 
tag-iya sa yuta sa produksyon. 

Usa lamang si Leo sa daghang 
tapper sa Bukidnon nga grabeng 
nag-antus tungod sa kawalay yu- 
tang matikad ug ubos kaayong pre- 
syo sa hilaw nga goma. Wala gitu- 
man sa mga komersyante dinhi ang 
gitakda sa Philippine Rubber In- 
dustry Roadmap 2017-2022 nga 
P30 minimum nga presyo sa hilaw 
nga goma gikan sa mga nagaprod- 
yus niini. Sa pikas bahin, anaa sa 
P87 kada kilo ang presyo sa mga ko- 
mersyante sa dagkung kumpanyang 
nagamanupaktura og goma. 

Sa tibuok Pilipinas, kapinku-ku- 
lang 300,000 ka ektarya sa yuta ang 
langkub sa mga plantasyon sa goma. 


Ikalima ang Northern Mindanao sa 
tinubdan sa hilaw nga goma, kung 
asa nag-una ang Zamboanga Penin- 
sula. Ang pinakadakung plantasyon 
sa rehiyon mao ang Pioneer Amare- 
sa nga nag-operasyon sa lungsod sa 
Maramag. Naga-eksport kini og hi- 
law nga goma nag-una sa Malaysia. 

Matud sa datos sa United Nati- 
ons Comtrade, ikawalo sa tibuok 
kalibutan ang Pilipinas sa tinubdan 
sa hilaw nga goma. Nag-unang tig- 
palit niini ang China ug Malaysia, 
kung asa makita ang mga pabrika 
sa ligid, rubber health products ug 
uban pa. Matag tuig, mas nagkata- 
as ang internasyunal nga demand 
alang sa mga humandaang produk- 
tong gama sa goma. 

Bisan mag-uuma sa goma si 
Leo, dili niya kayang paliton ang 
mga produktong gama dinhi. “Bu- 
gas pa lang, maglisud na ko 0g palit. 
Bulad o nudels na lang ang among 
ipulipuli nga sud-an kada adlaw. Ki- 
ni pa lang gani maglisud na ko, kana 
pa kahang mahal kaayo nga sapatos 
ug ligid?” matud ni Leo. [ao] 

Samtang ang Allah River maoy nag- 
unang tinubdan sa irigasyon sa ha- 
lapad nga yutang agrikultural sa 
South Cotabato ug Sultan Kudarat. 

Milyun-milyong katawhan sa 
Mindanao ang siguradong mag-an- 
tus sa hilabihan kadautang epekto 
sa mina. Ang grabeng pag-igo sa 
bagyong Paeng sa Maguindanao usa 
lamang ka pasidaan nga mas seryo- 
song kadaut ang mahimong mahita- 
bo sa habagatang sentral Mindanao 
kung maguba ang nahabiling kala- 
sangan sa Daguma. 


Pagpamig-ot sa militar 

Aron siguruhong magpadayon 
ang ilahang operasyon, mas gipa- 
kusgan ps sa SMEC ang ilahang ar- 
madong pwersa para hasi-on ang 
mga nagasupak sa proyekto. Gira- 

son niini nga anaa kunoy hulgang 
bombahan ang ilahang planta aron 
pangayoon ang proteksyon sa mili- 
tar. Giakusahan usab sa mga tigpa- 
nalipud sa kumpanya isip mga "re- 
belde" o tigsuporta sa mga "tero- 
rista" ang mga nagababag. 

Niadtong Hulyo, gitukod ug gi- 
palihok sa 6th ID-Joint Task Force 
Central, ang Task Force Bangis. Gii- 
la ang mga lugar nga langkub ug na- 
kapalibot sa mina isip mga eryang 
lihukan niini. Kini kuno maoy nata- 
hasang motutok sa pagbungkag sa 
mga pwersa sa BHB nga nagalihok 
sa lugar. Tumong kuno niining tapu- 
son ang insurhensiya ug "terorismo" 
aron makab-ot ang "kalambuan." 

Gikakurat sa mga residente nga 
kadungan sa nakapukos nga opera- 
syong militar sa TF Bangis, sunod- 
sunod ang pag-abot sa dagkung 

ekipo ug pagdali-dali sa operasyon sa 
kumpanya. Daghang mag-uuma ang 
napugos nga ibaligya ang ilang yuta 
sa presyong P80,000 lamang ang 
matag ektarya. Gatusan ka mga pa- 
milya ang gipahawa sa ilang gipuy-an 
ug gisaaran og relokasyon ug ayuda. 
Taliwala niini subling gipanawa- 
gan sa mga residenteng Lumad ug 
setler nga ihunong ang pagmina ug 
panalipdan ang yuta ug kinaiyahan. 
Miani kini og halapad nga suporta 
sa mga katawhan sa South Cotaba- 
to ug kasikbit nga mga prubinsya. 
Usa ka kampanya ang ginapahi- 
gayon sa katawhan aron batokan 
ang proyektong karbon sa SMEC. 
Niatong Oktubre 5, katambayayong 
sa katawhan ang mga Archdiocese 
sa Marbel (Koronadal) ug Cotabato 
sa paglunsad og petisyon alang sa 
pagpahunong sa naasoy nga mina. 

sa 12 ka bag-ong 
abot nga kanyong 
ATMOS 2000 ang 
gibutang sa 
Mindanao niadtong 
Oktubre. 


11 ka tuig na 


ang dili patas nga 
kasabutang Mutual 
Defense Treaty tali 
sa US ug Pilipinas. 
Gipirmahan kini 
niadtong Oktubre 1, 
1953. 


P725.265 B 


ang nadugang sa utang 
sa nasud sa unang 3 ka 
bulan ni Marcos. Sa 
katapusan sa Setyembre, 
mikabat na kini og P13.52 
trilyon. 


x 13.24 


rr t milimetro 


ang gitas-on sa sea level sa 


Manila Bay kada tuig 


samtang milugdang og 10 
ka sentimetro kada tuig ang 


Metro Manila. 


ang narekord nga namatay niadtong Nobyembre 5 

myembro sa PKP, BHB, 


NDFP ug mga kauban 
nilang sibilyan ang 
gipatay nga lapas sa 


mga internasyunal nga 
makitawhanong balaod 
gikan 2017 hangtud sa 


kasamtangan. 


I-download ang tibuok 
espesyal nga taho sa Ang 
Bayan: "Mga Krimen sa 
Gubat sa AFP ug PNP, 
Oktubre 29, 2022" sa 
www.philippinerevolution.nu 


S 


bunga sa mga pagbaha nga dala sa Bagyong Paeng 


gikan Oktubre 27. 


Pinakadaghan ang namatay sa Maguindanao, 
kung asa kapin 60 ang namatay sa Barangay 
Kusiong, Datu Odin Sinsuat. 


44 , 000 


ka mamumuo ang 
gitangtang sa 
trabaho sa sektor sa 
teknolohiya sa US 
niining tuiga, dugang sa 
90,000 ka nawad-an og 
trabaho sa bag-ong 
gitukod nga mga 
kumpanya. 


Q? kada bulan 


ang pagasinglon sa 
Twitter sa matag 
beripikadong akawnt 
(kanhing libre), subay sa 
mando sa bag-ong tag-iya 
niini nga bilyunaryong si 
Elon Musk. 


00,000 S, 


ang nagrali sa South Korea niadtong Oktubre 24 aron 
isinggit ang pagpalagpot kang President Yoon Suk-yeol. 


Gitawag siyang inutil, traydor ug kontra-kalinaw 
tungod sa pagduso sa war games sa US, Japan ug 
South Korea ug pagpanulsol sa gyera batok sa North 


Korea. 

Koresponsal 


Pagpangulipon sa AFP 
sa mga Agtang “surenderi” 


G bilyon si Moana, usa ka lumad nga Agta, dihang “gitudlo” siya sa iyang 
uyuan sa 95th IB bugti sa P2,000 nga ganti. Gideklara siyang “surenderi” 
ug “gipareport” sa kampo militar uban sa lain pa. Didto niya nasinati ang ma- 
kasisilag nga pagtrato kaniya ug sa pareho niyang Agta. 


“Gihimo ming mga ulipon sa 
mga sundalo,” saysay ni Moana. 
Pugos sila nga ginapahakot ug gi- 
napatrabaho sa mga umahan. Dili 
sila ginapakaon kung dili sila mot- 
rabaho ug kung pakan-on man, ga- 
may kaayo ang ginahatag kanila. 
“Makumkum ra sa palad,” matud 
niya. 

Naluuy pag-ayo si Moana sa sa- 
ma niyang Agta ilabina sa usa ka 
inahan nga may dalang gamayng 
bata. Ginasalin niya ang gamay kaa- 
yong pagkaon nga girasyon kaniya 
aron ihatag sa gamayng bata ug 
uban pang mga bata nga apil sa gip- 
riso sulod sa kampo. 

Adunay eskwelahan sulod sa 
kampo apan panagsa ra may sunda- 
long “magtutudlo.” “Kung magklase 
pud, grabe ka istrikto,” saysay ni 
Moana. “Ginapamalikasan ang mga 
bata.” Tungod niini, walay interes 
ang mga bata nga motungha sa 
maong “eskwelahan. " 

“Sagad nakong gakadamguhan 
ang gawasnong kinabuhi sa gubat,” 
matud niya. Apan sa “pabalay” sa 
militar gihapon siya momata. “Mao 
kini ang tawag nila sa basurahan 
nga gibutngan og tolda kung asa mi 
matulog.” 

Ginagamit usab ang mga Agta 
isip taming sa mga operasyong mili- 
tar. “Ginasakay mi nila sa trak sa 
matag mag-operasyon sa Isabela,” 
saysay niya. Ang mga babayeng Ag- 
ta sagad ginasugo nga mamalit 
samtang ginapagiya sa mga opera- 
syong kombat ang mga lalaki. Hu- 
man niini nga mga trabaho, ibalik 
sila sa kampo ug hugot nga gina- 
bantayan aron dili makaikyas. 

Dili maantus ni Moana ang kina- 
buhi sulod sa kampo. “Mas maayo 

pa ang kinabuhi sa mga iro kaysa sa 
kinabuhi namo didto,” asoy niya. 

Usa ka adlaw, gisugo sila nga 
mamalit kuyog sa iyang ig-agaw. 
Samtang nalipat ang sundalo, nag- 
dagit sila og mga kalo ug nagsuot og 
bestida ug paspas nga miikyas. 
Miambak sila sa suba aron ikyasan 
ang bantay nilang mga sundalo. 
“Hapit mi masakpan!” saysay pa ni- 
ya. 

Sa lasang, nasugatan nila ang 
usa pa ka grupo sa mga sundalo nga 
nanguha og uway niadtong tungura. 
“Maayo na lang nga nagpasangil 
ang ilang giyang Agta nga dili mi ni- 
ya kaila,” matud niya. “Sayod ko 
nga napugos lang usab siya nga 
maggiya tungod kay ginabaharan sa 
mga sundalo ang iyang pamilya.” 

Human sa pipila ka bulan nga 
pagtagotago, nakaplagan si Moana 
sa iyang paryente nga Pulang mang- 
gugubat. Nagpadangop siya sa usa 
ka yunit sa BHB-Isabela aron mapa- 
nalipdan gikan sa mga sundalo nga 
nangita kaniya. Tungod sa grabeng 
pagpahimulos nga iyang nasinati, 
tin-aw kaniya nga kinahanglang mo- 
barog ug suklan ang malinglahong 
programa sa reaksyunaryong gub- 
yerno sama sa pugos nga pagpasu- 
render sa militar. 

Sa iyang pagpabilin sa yunit, 
nabati niya ang respeto sa mga kau- 
ban ug ang kagawasan nga gihikaw 
kaniya sa mga pasistang sundalo. Sa 
wala madugay, nagpadayag si Moa- 
na sa iyang kagustuhan magpultaym 
sa hukbong bayan. 

Usa ka grabeng paglapas sa mga 
internasyunal nga mga lagda sa gu- 
bat ang pugos nga “pagpasurender” 
sa mga sibilyan ug pagpriso ug pag- 
pangulipon kanila sulod sa mga 

kampo militar. Lapas usab ang pu- 
gos nga paglambigit kanila sa mga 
armadong operasyon nga nagbu- 
tang sa ilang kinabuhi sa peligro sa 
matag adunay mahitabong panag- 
sangka. Dobleng proteksyon ang 
dapat nga ginahatag sa kababayen- 
an ug bata nga anaa sa mga lugar 
sa armadong panagbangi. 

Sa kaso ni Moana ug sa mga 
sama niyang Agta, matngon sila sa 
nasudnong pagpangdaugdaug ug 
kawalay pagtagad sa reaksyunar- 
yong estado. Sayod usab sila sa 
bahandianong kasaysayan sa pa- 
kighiusa sa rebolusyonaryong kali- 
hukan sa mga susama nilang na- 
sudnong minorya sa pagdepensa sa 
kinaiyahan ug mga lasang nga ka- 
sumpay sa ilang kinabuhi. Kumpara 
sa ubang armadong grupo, ang 
hukbong bayan lamang ang nagpa- 
layas sa mga magun-ubon ug ma- 
kawkawong proyekto sa gubyerno 
ug langyawng negosyo sa mina ug 
troso sa kabukiran sa Sierra Mad- 
re. Kini ang nag-unang hinungdan 
kung nganong paspas nilang na- 
sabtan ug gigakos ang gubat sa ka- 
tawhan. 

Sayod si Ka Moana, ug daghan 
pang mga kauban nga gikan sa na- 
sudnong minorya, nga sa pagsalmot 
lamang nila sa nasudnon-demokra- 
tikong rebolusyon makab-ot ang 
ilang mga demokratiko ug makata- 
runganong interes. [AB] 

